*KÖZÉRDEKŰ KÖZLEMÉNY*

**az egységes címkezelés biztosítása érdekében történő,**

**a lakosságot érintő utcanév és címváltozásokról**

**Tisztelt Lakosság!**

**Tájékoztatjuk Önöket, hogy 2015. január 1. napjától bevezetésre került a Központi Címregiszter (KCR), melynek lényege, hogy a címkezelések egy központi rendszerbe kerüljenek.**
A központi címregiszterből történő adatátvétel lefolytatásáig az ingatlan-nyilvántartásról szóló 1997. évi CXLI. törvény (Inytv.) 95. § (3) bekezdése alapján a tulajdoni lapon a cím mellett a “felülvizsgálat alatt” megjegyzés, a KCR hatálya alatt álló címmel nem rendelkező ingatlanok esetében a “címképzés alatt” megjegyzés látható.

**A tulajdoni lapon olvasható új megjegyzések (“felülvizsgálat alatt” „címképzés alatt”) az ingatlanok forgalomképességét nem érintik!**

A központi címregiszter létrehozásával összefüggő, valamint egyes igazgatási tárgyú törvények módosításáról szóló **2014. évi XCIII. törvény** célja az **egységes címképzés és címkezelés**törvényi kereteinek megteremtése.

**A központi címregiszterről és a címkezelésről szóló 345/2014. (XII.23.) Korm. rendelet** **meghatározza** azon **ingatlanok körét**, amelyeknek **címmel kell rendelkezniük**, másrészt meghatározza a **címképzés folyamatát**, valamint a már bejegyzett **cím módosításának és törlésének szabályait**.

A Kormány címképzésért **felelős szervként** az ingatlan fekvése szerint illetékes települési önkormányzat **jegyzőjét jelöli ki.**

Fenti jogszabályok értelmében **megkezdődött a lakosságot is érintő közterületnév, házszám, illetve címhelyek felülvizsgálata,** azok **helyszíni felmérése és a címkezelési eljárások előkészítése**.

A bejárás során megállapításra fog kerülni a házszámok helyes sorrendje. Amennyiben szükséges a **házszám megváltoztatása**, arról az érintett ingatlan tulajdonosán kívül az illetékes hatóságokat és szolgáltatókat **határozatban értesíti** a hivatal.

**Kérem az zalaszentgróti lakosok szíves türelmét és megértését!**

Dr. Simon Beáta sk.

jegyző